Rebecca F. Kuang

Rebecca F. Kuang ( Guangzhou, Txina, 1996 ) jatorri txinatarreko estatubatuar idazlea da. R.F. Kuang izenez sinatu ohi ditu bere liburuak.

Ibilbidea 
Kuangek Estatu Batuetara emigratu zuen bere familiarekin lau urte zituela. Familia Denverren ( Colorado ) kokatu zen. Addison- eko ( Texas) Greenhill eskolara joan zen Rebecca, eta 2013an graduatu zen. Ondoren, historia ikasi zuen Washington, DC-ko Georgetown Unibertsitatean eta 2018an Marshall beka bat irabazi zuen Ingalaterrako Cambridgeko Unibertsitatean ikasten jarraitzeko.  Bere tesia, egun Yale Unibertsitatean egiten ari dena, Bigarren Sino-Japoniar Gerra garaiko propaganda literaturari buruzkoa da. 

HarperCollinsek 2018an argitaratutako The Poppy War bere lehen eleberria arrakasta literarioa izan zen. Opioaren Gerra da izenburua, baina ez da gerra historiko haien kontaketa, 20. mendeko Txina ukroniko batean kokatutako istorio bat, ukitu fantastikoekin (pertsonaia batzuek gaitasun xamanistikoak dituzte). Lan hori trilogia bilakatu zen jarraitu zioten lanekin: The Dragon Republic (2019) eta The Burning God (2020).

Hurrengo liburua ere fantasiaren generokoa izan zen, izenburu luzekoa: Babel: Or the Necessity of Violence: An Arcane History of the Oxford Translators' Revolution. Hau ere 19. mendeko britainiarren eta txinatarren arteko harreman historikoen kontestuan, baina elementu magikoak direla barruan (zilarrezko tauletan hizkuntza desberdineko terminoak sartuz, trebatutako itzultzaile elebidunek magia egiteko gaitasuna dute), eta ikuspegi antikolonialista garbi bat.

Erreferentziak

Kanpo estekak 

Ameriketako Estatu Batuetako idazleak
1996ko jaiotzak
Estatubatuarrak
Ameriketako Estatu Batuetako immigranteak
Guangdong probintziako pertsonak
Ameriketako Estatu Batuetako fantasiazko idazleak
Emakume eleberrigileak
Sino-estatubatuarrak
XXI. mendeko literatura